“O‘zavtoyo‘l” DAK avtomobil yo‘llari ilmiy-tadqiqot institutida ekologik xavfsiz aksilmuzlama reagenti ishlab chiqildi. Bu haqda kompaniyaning matbuot xizmati xabar bermoqda.“Maksam-Chirchiq” AJ bilan hamkorlikda ishlab chiqilgan vosita 2014 yili institutda sinovdan o‘tkazildi. Reagentning yo‘l sinovlari 2015 yilning 21 fevral va 10 mart kunlari Toshkent-O‘sh yo‘lining Qamchiq dovonidan o‘tgan A-373 uchastkasida o‘tkazildi.Shuningdek, institut xodimlari vositani respublika yo‘llarida qo‘llash bo‘yicha metodik tavsiyalar ishlab chiqishdi.Modda karbamid hamda kalsiy va magniy nitratlaridan iborat. U yo‘l qoplamasiga zarar yetkazmaydi va qish sharoitlarida yo‘l harakati xavfsizligini ta’minlashda muhim ahamiyat kasb etishi mumkin.